Toyota Prius

Toyota Prius () merupakan kereta hibrid penuh bersaiz sederhana yang dibangunkan dan dikeluarkan oleh Toyota.  Pihak EPA dan Lembaga Sumber Udara California (CARB) menarafkan Prius sebagai antara kenderaan paling bersih yang dijual di Amerika Syarikat berasaskan pengeluaran kabut dan asap toksik yang rendah.

Prius mula dijual di Jepun pada tahun 1997, menjadikannya kereta hibrid pengeluaran pertama. Ia kemudiannya diperkenalkan di seluruh dunia pada tahun 2001. Prius telah dijual di lebih 70 negara, dengan pasaran terbesarnya di Jepun dan Amerika Utara. Pada Mei 2008, jualan global terkumpul Prius mencecah angka 1 juta, manakala pada September 2010, Prius mencecah angka 2 juta unit bagi jualan di seluruh dunia.
AS merupakan pasaran terbesar, dengan 814,173 unit berdaftar pada Disember 2009. Total registered electric hybrids in the U.S. is 1,614,761 vehicles until December 2009, of which 122,755 were manufactured by Ford (Click and open the Excel file for the detail by year for each model)

Generasi pertama (XW10; 1997–2003)

Pada tahun 1995, Toyota menampilkan kereta hibrid konsep semasa Pameran Kereta Tokyo, dengan sesi ujian pada tahun berikutnya. Model Prius pertama, model NHW10, mula dijual pada 10 Disember 1997.Taylor, A., Birth of the Prius, Fortune, February 24, 2006. Retrieved 2007-12-19. Ia hanya boleh didapati di Jepun, walaupun ia turut diimport secara persendirian bagi pasaran United Kingdom, Australia dan New Zealand.Prius Model History, Clean Green Car Company. Retrieved 2007-12-19. Semasa pelancarannya, Prius generasi pertama menjadi kereta hibrid petrol-elektrik pengeluaran pertama di dunia. Penstailan NHW10 Prius berasal daripada pereka bentuk California, yang dipilih menewaskan rekaan saingan dari studio reka bentuk Toyota yang lain.

Di Amerika Syarikat, NHW11 merupakan model Prius pertama yang dijual. Prius dipasarkan dalam slot antara Echo yang lebih kecil dengan Corolla yang lebih besar. Harga pasaran yang diiklankan ialah AS$19,995.2001 Toyota Prius Lineup , Internet Autoguide. Retrieved 2007-12-20. NHW11 Prius menjadi semakin berkuasa sebagai memenuhi keperluan pemandu Amerika yang sukakan kelajuan tinggi serta jarak perjalanan yang jauh.Russ, C., Toyota Pruis (2001), The Auto Channel. Retrieved 2010-03-09.  Pendingin udara merupakan peralatan standard.Test Drive Notes: Toyota Prius 2001 , Car Talk. Retrieved 2007-12-20. Kenderaan ini merupakan kereta hibrid pengeluaran kedua yang dijual di pasaran Amerika selepas model dua tempat duduk Honda Insight. Sementara Prius yang lebih besar boleh memuatkan lima orang, pek baterinya mengehadkan ruangan butnya.

Lembaga Sumber Udara California (CARB) menarafkan kereta tersebut sebagai Kenderaan Emisi Ultra Rendah (ULEV).EPA Green Vehicle Guide. Pemilik Prius layak menerima kredit cukai daripada pendapatan kasar mereka sehingga AS$2,000.

Pasaran Eropah bermula 2000.Tsukada, M., Aichi's Artisanship in the Auto Industry , Aichi Voice (Cutting Edge). Pelancaran rasmi Prius di dilakukan pada tahun 2001 selepas Pameran Kereta Sydney,More Toyota Priuses Coming to Australia, Australian Car Advice, March 1, 2007. Retrieved 2007-12-20. walaupun jualan di sana agak lembab sehingga ketibaan model NHW20.

Generasi kedua (XW20; 2003–2009)

Pada tahun 2004, Prius direka semula sebagai model liftback bersaiz sederhana, dislotkan antara Corolla dan Camry, dengan pengagihan semula sistem mekanikal dan ruang dalaman yang meningkatkan ruang kaki di tempat duduk belakang serta ruang but. Model 2004 Prius lebih mesra alam daripada model 2001 (menurut EPA), serta  lebih panjang daripada versi sebelumnya.Motor Trend 2004 Car of the Year Winner: Toyota Prius , Motor Trend. Retrieved 2007-12-21. Badan Kammback yang lebih aerodinamik menyeimbangkan panjang dengan rintangan angin bagi menghasilkan pemalar heretan ( Cd) 0.26. Usaha pembangunan ini, diketuai oleh ketua jurutera Shigeyuki Hori, membawa kepada 530 paten berdaftar bagi kenderaan tersebut.

Prius menggunakan pemampat elektrik bagi sistem pendingin udara, pertama kali dalam industri,Bowden, R. (2004), 2004 Toyota Prius, About. Retrieved 2007-12-21. serta menambah sistem stereng kuasa elektrik bagi mengurangkan perkakasan enjin pacuan tali sawat. Digabungkan dengan bateri NiMH yang lebih kecil dan lebih ringan, model XW20 lebih berkuasa serta lebih cekap daripada XW10.Test Drive Notes: 2004 Toyota Prius , Car Talk. Retrieved 2007-12-21.  Di AS, pek bateri 2004 Prius diberikan jaminan  atau 8 tahun. Jaminan komponen hibrid di California serta tujuh lagi negeri timur laut AS yang turut mengguna pakai piawaian emisi California ialah  atau 10 tahun.

Ia diklasifikasikan sebagai SULEV (Kenderaan Emisi Super Ultra Rendah) serta diperakui oleh Lembaga Sumber Udara California sebagai  "Kenderaan Berteknologi Canggih Emisi Hampir Sifar" (AT-PZEV).Motor Trend 2004 Car of the Year Winner: Toyota Prius , Motor Trend. Retrieved 2007-12-21.

Antara tahun 2005 hingga 2009, Prius generasi kedua dibina oleh FAW-Toyota di bandar raya Changchun bagi pasaran China. Adalah dilaporkan bahawa sejumlah 2,152 Prius telah terjual pada tahun 2006 dan 414 pada tahun 2007. Jualan yang sangat rendah ini dikatakan berpunca daripada harganyanya yang sangat mahal di sana, lebih kurang AS$15,000 lebih mahal daripada model Jepun dan AS, disebabkan dut import yang terlalu tinggi bagi komponen import.
Pada awal Mac 2008, Toyota memotong harga Prius sehingga lapan peratus atau antara AS$3,000 sehingga AS$36,500. Timbul juga tanggapan yang mengatakan jualan di sana merosot diseabkan kurangnya penerimaan serta persaingan yang semakin sengit. Honda Civic Hybrid dieksport ke China bermula tahun 2007.

Generasi ketiga (XW30; 2009–sekarang)

Toyota menampilkan Prius baharu (model AS tahun 2010 ) semasa Pameran Kereta Antarabangsa Amerika Utara Januari 2009, manakala jualan bermula di Jepun pada 18 Mei 2009. Toyota memotong harga Prius daripada 2.331 juta yen kepada 2.05 juta yen untuk bersaing dengan Honda Insight, membawa kepada teka-teki sama ada peningkatan jualan Prius akan menyebabkan penurunan jualan kenderaan Toyota lain pada margin yang lebih besar. Persaingan daripada kereta hibrid yang lebih murah, terutamanya daripada Honda Insight, menjadikan Toyota berasa sukar untuk menentukan kejayaan Prius.
Badan barunya lebih aerodinamik, dengan pemalar heretan dikurangkam kepada 0.25 Cd. Sayap belakang di bawah badan membantu menstabilkan kenderaan pada kelajuan tinggi.

Penarafan kecekapan bahan api anggaran, melalui kitar gabungan AS EPA, ialah: 4.7 L/100 km. Prius merupakan kereta paling jimat minyak yang dijual di AS pada tahun 2009, berasaskan penarafan rasmi. Hanya Honda Insight generasi pertama (2000–2006) dengan transmisi manual yang mampu memperoleh penggunaan bahan api yang lebih rendah. Data rasmi UK bagi kecekapan bahan api Prius T3 ialah: Bandar 3.9 L/100 km, Luar Bandar 3.7 L/100 km, Gabungan 3.9 L/100 km.

Enjin petrol 1.8 liter (sebelum ini 1.5 liter) menghasilkan 98 hp, dan dengan tambahan kuasa dari motor elektrik, ia menghasilkan jumlah kuasa kuda sebanyak 134 hp (sebelum ini 110 hp). Sesaran enjin yang lebih besar ini membolehkan kilasan lebih tinggi dihasilkan, mengurangkan kelajuan enjin (RPM), yang boleh menambah baik penggunaan bahan api pada kelajuan lebuh raya. Dengan penggunaan pam air elektrik, enjin Prius menjadi enjin automotif pengeluaran pengguna yang tidak memerlukan tali sawat perkakasan, yang turut menyumbang kepada penjimatan bahan api. Motor elektrik serta komponen lain dalam sistem aliran kuasanya juga lebih kecil dan lebih cekap daripada piawaian purata industri.Hybrid Superstar Shines Brighter  Toyota menganggarkan penyongsang arus, motor dan kotar gear adalah 20 peratus lebih ringan. Brek cakera menggantikan brek gelendong belakang.

Rekaan dan teknologi

Toyota Prius Hybrid Synergy Drive merupakan kereta hibrid penuh jenis siri-selari, kadang-kala dirujuk sebagai hibrid gabungan, membolehkan ia digerakkan oleh enjin petrol dan/atau motor elektrik.

Mod EV
Semasa enjin dihidupkan menggunakan punat penghidup, ia sedia dipandu dengan serta-merta menggunakan motor elektrik, manakala pam elektrik memanaskan enjin dengan bendalir penyejuk enjin yang disimpan sebelun ini, sebelum enjin pembakaran dalaman dihidupkan. Selang masa antara menghidupkan kereta dengan menghidupkan enjin pembakaran dalaman adalah lebih kurang tujuh saat. Butang "EV" mengekalkan mod Kereta Elektrik selepas kereta dihidupkan serta dalam kebanyakan keadaan pemanduan beban rendah. Kereta akan kembali ke mod asal apabila kehabisan bateri. Sebelum model tahun 2010, model Amerika Utara tiada butang "EV", walaupun mod "EV" masih disokong secara dalaman oleh komputer pengurusan Hybrid Synergy Drive.

Lihat juga

 Kereta hibrid
 Honda Insight

Nota dan rujukan

Pautan luar

Laman web rasmi UMW Toyota Malaysia

Prius
Kategori:Kenderaan hibrid
Kategori:Kereta 1990-an
Kategori:Kereta 2000-an
Kategori:Kereta 2010-an